ประกาศเจ้าพนักงานควบคุมการแลกเปลี่ยนเงินเรื่อง หลักเกณฑ์และวิธีปฏิบัติเกี่ยวกับการประกอบธุรกิจเป็นบริษัทรับอนุญาต---------------------------------- อาศัยอํานาจตามความในข้อ 3 ข้อ 4 และข้อ 5 แห่งประกาศกระทรวงการคลัง เรื่อง คําสั่งรัฐมนตรีให้ไว้แก่บริษัทรับอนุญาต ลงวันที่ 3 ตุลาคม พ.ศ. 2548 เจ้าพนักงานออกประกาศไว้ ดังต่อไปนี้ข้อ ๑ บริษัทรับอนุญาตต้องมีคุณสมบัติอย่างใดอย่างหนึ่งดังต่อไปนี้ (1) เป็นนิติบุคคลที่จดทะเบียนในประเทศไทยประกอบธุรกิจด้านการออกเช็คเดินทางหรือบัตรเครดิตต่างประเทศ และมีทุนจดทะเบียนและเรียกชําระแล้วไม่ต่ํากว่า 100 ล้านบาท (2) เป็นนิติบุคคลที่จดทะเบียนในประเทศไทยและมีบริษัทที่มีธุรกิจเกี่ยวเนื่องในต่างประเทศซึ่งมีเครือข่ายให้บริการ ระหว่างประเทศด้านการออกเช็คเดินทาง หรือบัตรเครดิตต่างประเทศ โดยบริษัทที่มีธุรกิจเกี่ยวเนื่องดังกล่าวต้องมีทุนจดทะเบียนและเรียกชําระแล้วไม่ต่ํากว่า 100 ล้านบาทหรือเทียบเท่าข้อ ๒ ห้ามมิให้ตั้งหรือยอมให้บุคคลซึ่งมีลักษณะต้องห้ามอย่างใดอย่างหนึ่งดังต่อไปนี้ ทําหน้าที่เป็นกรรมการผู้มีอํานาจควบคุม กรรมการผู้มีอํานาจในการบริหาร ผู้จัดการ หรือผู้มีอํานาจในการจัดการ (1) เป็นบุคคลที่ถูกศาลสั่งพิทักษ์ทรัพย์ หรือเป็นบุคคลล้มละลาย (2) เคยได้รับโทษจําคุกโดยคําพิพากษาถึงที่สุดให้จําคุกในความผิดตามกฎหมายว่าด้วยการควบคุมการแลกเปลี่ยนเงิน (3) มีส่วนเกี่ยวข้องหรือมีประวัติการกระทําความผิดเกี่ยวกับกฎหมายว่าด้วยการป้องกันและปราบปรามการฟอกเงินข้อ ๓ ในกรณีที่ปรากฏข้อเท็จจริงในภายหลังว่าบุคคลซึ่งทําหน้าที่เป็นกรรมการผู้มีอํานาจควบคุม กรรมการผู้มีอํานาจในการบริหาร ผู้จัดการ หรือผู้มีอํานาจในการจัดการ มีลักษณะต้องห้ามตามข้อ 2 ให้บริษัทรับอนุญาตเปลี่ยนตัวบุคคลที่ดํารงตําแหน่งดังกล่าว ภายใน 15 วันนับแต่วันที่ปรากฏข้อเท็จจริง หรือได้รับแจ้งจากเจ้าพนักงานข้อ ๔ บุคคลใดที่ประสงค์จะประกอบธุรกิจเป็นบริษัทรับอนุญาต จะต้องยื่นคําร้องขออนุญาตต่อรัฐมนตรีผ่านธนาคารแห่งประเทศไทย พร้อมด้วยเอกสารหลักฐานประกอบที่เกี่ยวข้องโดยจัดทําเป็น 2 ชุด ดังต่อไปนี้ (1) คําร้องขอประกอบธุรกิจเป็นบริษัทรับอนุญาตตามแบบที่กําหนด (2) หนังสือรับรองว่ากรรมการผู้มีอํานาจควบคุม กรรมการผู้มีอํานาจในการบริหารผู้จัดการ ผู้มีอํานาจในการจัดการ ไม่มีลักษณะต้องห้ามตามข้อ 2 ตามแบบที่กําหนด (3) สําเนาหรือภาพถ่ายหนังสือรับรองของสํานักงานทะเบียนหุ้นส่วนบริษัท กระทรวงพาณิชย์ซึ่งรับรองไว้ไม่เกิน 6 เดือนนับแต่วันยื่นคําร้องโดยให้รับรองในรายการดังต่อไปนี้ - รายชื่อกรรมการ - ผู้มีอํานาจลงนาม - ทุนจดทะเบียนและเรียกชําระแล้ว - สถานที่ตั้ง (4) สําเนาหรือภาพถ่ายหนังสือบริคณห์สนธิ ข้อบังคับ และบัญชีรายชื่อผู้ถือหุ้น (5) เอกสารหลักฐานแสดงการมีธุรกิจเกี่ยวเนื่องกับบริษัทในต่างประเทศซึ่งมีเครือข่ายให้บริการระหว่างประเทศด้านการออกเช็คเดินทางหรือบัตรเครดิตต่างประเทศ พร้อมสําเนาหรือภาพถ่ายหนังสือรับรองทุนจดทะเบียนของบริษัทในต่างประเทศ เอกสารหลักฐานที่แสดงการประกอบธุรกิจระหว่างประเทศด้านการออกเช็คเดินทางหรือบัตรเครดิตต่างประเทศ และเอกสารอื่นที่เกี่ยวข้อง (ถ้ามี) (6) แผนที่แสดงที่ตั้งของสถานประกอบการ และแผนผังแสดงจุดที่ประกอบธุรกิจการยื่นคําร้องดังกล่าว ให้กระทําในเดือนมิถุนายนและเดือนธันวาคม ถ้าผู้ประสงค์จะประกอบธุรกิจในเขตปฏิบัติการของสํานักงานแห่งใดของธนาคารแห่งประเทศไทย ตามข้อ 5 ให้ยื่น ณ สํานักงานแห่งนั้นข้อ ๕ เขตปฏิบัติการของธนาคารแห่งประเทศไทย มีดังนี้ ก. เขตปฏิบัติการของสํานักงานภาค (1) สํานักงานภาคใต้ (สํานักงานตั้งอยู่ ณ อําเภอหาดใหญ่ จังหวัดสงขลา) มีเขตปฏิบัติการในจังหวัดภาคใต้รวม 14 จังหวัด คือ สงขลา ภูเก็ต นครศรีธรรมราช กระบี่ ชุมพร ระนอง สุราษฎร์ธานี พังงา ตรัง นราธิวาส ปัตตานี พัทลุง ยะลา และสตูล (2) สํานักงานภาคตะวันออกเฉียงเหนือ (สํานักงานตั้งอยู่ ณ อําเภอ เมือง จังหวัดขอนแก่น) มีเขตปฏิบัติการในจังหวัดภาคตะวันออกเฉียงเหนือรวม 19 จังหวัด คือ ขอนแก่น หนองคาย อุดรธานี หนองบัวลําภู เลย สกลนคร นครพนม กาฬสินธุ์ ชัยภูมิ มหาสารคาม ยโสธร ร้อยเอ็ด นครราชสีมา บุรีรัมย์ สุรินทร์ ศรีสะเกษ มุกดาหาร อุบลราชธานี และอํานาจเจริญ (3) สํานักงานภาคเหนือ (สํานักงานตั้งอยู่ ณ อําเภอเมือง จังหวัดเชียงใหม่) มีเขตปฏิบัติการในจังหวัดภาคเหนือรวม 17 จังหวัด คือ เชียงใหม่ ลําปาง กําแพงเพชร นครสวรรค์ อุทัยธานี เชียงราย พะเยา ลําพูน แม่ฮ่องสอน อุตรดิตถ์ แพร่ น่าน สุโขทัย ตาก พิษณุโลก พิจิตร และเพชรบูรณ์ ข. เขตปฏิบัติการของสํานักงานใหญ่ ธนาคารแห่งประเทศไทย สํานักงานใหญ่ กรุงเทพมหานคร มีเขตปฏิบัติการในจังหวัดอื่นๆ นอกเหนือจากที่กล่าวในข้อ ก.ข้อ ๖ เจ้าพนักงานอาจเสนอความเห็นต่อรัฐมนตรีว่าการกระทรวงการคลัง เพื่อพิจารณาไม่อนุญาต หรือ ถอนใบอนุญาต หรือไม่ต่ออายุใบอนุญาตได้ หากเจ้าพนักงานมีข้อสงสัยหรือมีเหตุที่เชื่อได้ว่าผู้ยื่นคําร้องขออนุญาต บริษัทรับอนุญาต กรรมการผู้มีอํานาจควบคุม กรรมการผู้มีอํานาจในการบริหาร ผู้จัดการ หรือผู้มีอํานาจในการจัดการ กระทําการ ดังต่อไปนี้ (1) ไม่ปฏิบัติ หรือฝ่าฝืนกฎหมายว่าด้วยการควบคุมการแลกเปลี่ยนเงิน หรือกฎข้อบังคับคําสั่ง และประกาศที่ได้ออกเพื่อดําเนินการตามกฎหมายนั้น (2) ปฏิบัติการอันเป็นภัยต่อระบบการแลกเปลี่ยนเงิน (3) ปฏิบัติการอันเป็นภัยต่อสาธารณชนในทางเศรษฐกิจ (4) เป็นบุคคลที่ถูกศาลสั่งพิทักษ์ทรัพย์ หรือเป็นบุคคลล้มละลาย (5) ไม่มีธุรกรรมตามที่ได้รับใบอนุญาตเป็นระยะเวลา 2 ปีติดต่อกัน (6) เหตุอื่นใดตามที่เจ้าพนักงานเห็นสมควร ในกรณีที่รัฐมนตรีสั่งถอนหรือแจ้งไม่ต่ออายุใบอนุญาตของบุคคลรับอนุญาตนั้นให้ผู้จัดการ ส่งคืนใบอนุญาตต่อเจ้าพนักงานภายใน 15 วันข้อ ๗ บริษัทรับอนุญาตต้องดําเนินการ ดังนี้ (1) ประกอบธุรกิจได้เฉพาะที่สํานักงานของบริษัทรับอนุญาตเท่านั้น ในกรณีที่ประสงค์จะเพิ่มจุดประกอบธุรกิจภายในสถานที่เดิมที่ได้รับอนุญาต ให้ยื่นคําร้องขออนุญาตโดยทําเป็นหนังสือพร้อมแนบแผนผังแสดงจุดบริการใหม่ และในกรณีขายจุดประกอบธุรกิจในสถานที่ประกอบการเดิม ให้บริษัทรับอนุญาตมีหนังสือแจ้งให้เจ้าพนักงานทราบ พร้อมแผนผังแสดงจุดที่ประกอบธุรกิจแห่งใหม่ภายใน 15 วันนับแต่วันที่ข้าย (2) แสดงใบอนุญาตให้ประกอบธุรกิจเป็นบริษัทรับอนุญาตที่กระทรวงการคลังออกให้ไว้ ณ สํานักงานของตนในที่แลเห็นได้ โดยเปิดเผย (3) จัดให้มีป้ายที่ชัดเจนและจัดตั้งไว้ในที่เปิดเผยเห็นได้ง่ายเพื่อแสดงอัตราแลกเปลี่ยนประจําวันสําหรับสกุลเงินทุกสกุลที่บริษัทรับอนุญาตรับซื้อหรือขายเช็คเดินทาง หรือจ่ายเงินตราให้แก่ผู้ถือบัตรเครดิตต่างประเทศข้อ ๘ ให้บริษัทรับอนุญาตถือปฏิบัติตามหลักเกณฑ์และวิธีการ ดังต่อไปนี้ (1) การรับซื้อเช็คเดินทาง หรือจ่ายเงินตราให้แก่ผู้ถือบัตรเครดิตต่างประเทศ ให้กระทําได้ไม่จํากัดจํานวน (2) การขายเช็คเดินทางให้ปฏิบัติตามหลักเกณฑ์ ดังนี้ (ก) เรียกให้ลูกค้าแสดงหลักฐาน หนังสือเดินทาง หรือเอกสารการเดินทางอื่น (ข) ขายให้แก่ลูกค้าเป็นมูลค่าคนหนึ่งไม่เกิน 5,000 ดอลลาร์สหรัฐอเมริกาหรือเทียบเท่าตามอัตราตลาดต่อการเดินทางหนึ่งครั้ง (3) การรับซื้อหรือขายเช็คเดินทาง หรือจ่ายเงินตราให้แก่ผู้ถือบัตรเครดิตต่างประเทศทุกครั้ง บริษัทรับอนุญาตต้องจัดให้มีหลักฐานแสดงการซื้อ ขาย หรือการง่ายเงินตราโดยมีรายละเอียดดังนี้ (ก) วันที่ซื้อหรือขาย (ข) ชื่อ นามสกุล และที่อยู่ของลูกค้า (ค) ชนิด จํานวน และสกุลเงินตราต่างประเทศ (ง) อัตราแลกเปลี่ยนที่ซื้อหรือขาย (จ) ยอดรวมเงินบาท (ฉ) เลขหมายลําดับของหลักฐาน (ช) เลขที่หนังสือเดินทาง หรือเอกสารการเดินทางอื่น (เฉพาะกรณีขายเช็คเดินทางให้ลูกค้า) ให้บริษัทรับอนุญาตมอบหลักฐานแสดงการซื้อหรือขายเช็คเดินทาง หรือการง่ายเงินตราดังกล่าวให้แก่ลูกค้า และจัดให้มีสําเนาเก็บไว้ที่สํานักงานของตน โดยเก็บรักษาไว้ไม่น้อยกว่า 3 ปี เพื่อให้เจ้าพนักงานสามารถตรวจสอบได้เมื่อต้องการ (4) บริษัทรับอนุญาตต้องจัดให้มีสมุดบัญชี และดูแลให้มีการบันทึกรายการเกี่ยวกับการซื้อหรือขายเช็คเดินทาง หรือการจ่ายเงินตราให้แก่ผู้ถือบัตรเครดิตต่างประเทศทุกชนิด ทุกสกุลให้เรียบร้อย ถูกต้องและทันเวลา รวมทั้งต้องมีผู้ตรวจสอบบัญชีที่เชื่อถือได้ตรวจสอบเป็นประจําอย่างน้อยปีละ 1 ครั้ง สมุดบัญชีที่กล่าวในวรรคแรก จะต้องเก็บรักษาไว้ไม่น้อยกว่า 3 ปี เพื่อให้เจ้าพนักงานสามารถตรวจสอบได้เมื่อต้องการ (5) ให้บริษัทรับอนุญาตใช้อัตราแลกเปลี่ยนในการซื้อหรือขายเช็คเดินทาง หรือจ่ายเงินตราให้แก่ผู้ถือบัตรเครดิตต่างประเทศในอัตราที่ใกล้เคียงกับอัตราเฉลี่ยของนิติบุคคลรับอนุญาต (6) เช็ดเดินทางที่บริษัทรับอนุญาตรับซื้อไว้ หรือหลักฐานแสดงสิทธิที่จะเรียกเก็บเงินตราต่างประเทศตามบัตรเครดิตต่างประเทศ บริษัทรับอนุญาตต้องขายให้แก่นิติบุคคลรับอนุญาตหรือส่งไปเรียกเก็บจากบริษัทหรือสถาบันการเงินในต่างประเทศ ผู้ออกเช็คเดินทาง หรือผู้ออกบัตรเครดิตต่างประเทศภายใน 15 วันนับแต่วันที่ได้รับซื้อเช็คเดินทางหรือวันที่จ่ายเงินตราให้แก่ผู้ถือบัตรเครดิตต่างประเทศดังกล่าว ทั้งนี้ ให้บริษัทรับอนุญาตเรียกใบรับจากนิติบุคคลรับอนุญาต หรือหลักฐานแสดงการส่งไปเรียกเก็บเงินที่ต่างประเทศ (7) ในกรณีบริษัทรับอนุญาตประสงค์จะเปิดบัญชีเงินตราต่างประเทศกับนิติบุคคลรับอนุญาตเพื่อการประกอบธุรกิจบริษัทรับอนุญาตต้องแยกเปิดเป็นการเฉพาะ และแจ้งชื่อนิติบุคคลรับอนุญาตผู้รักษาบัญชีและหมายเลขบัญชีดังกล่าวต่อเจ้าพนักงาน โดยยอดคงเหลือในบัญชีรวมทุกบัญชีจะต้องไม่เกิน 10 ล้านดอลลาร์สหรัฐอเมริกาหรือเทียบเท่าตามอัตราตลาด และมิให้นําเงินตราต่างประเทศในบัญชีดังกล่าวนี้ไปใช้เพื่อวัตถุประสงค์อื่นที่มิใช่ธุรกิจบริษัทรับอนุญาตข้อ ๙ ในกรณีที่มีการเปลี่ยนแปลงสภาพนิติบุคคลของบริษัทรับอนุญาต หรือเปลี่ยนแปลงชื่อนิติบุคคล หรือเปลี่ยนแปลงชื่อสถานประกอบการ หรือเปลี่ยนแปลงผู้ถือหุ้น สัดส่วนผู้ถือหุ้นหรือเปลี่ยนแปลงตัวกรรมการผู้มีอํานาจควบคุม กรรมการผู้มีอํานาจในการบริหาร ผู้จัดการ หรือผู้มีอํานาจในการจัดการของบริษัทรับอนุญาต ให้บริษัทรับอนุญาตรายงานการเปลี่ยนแปลงดังกล่าวต่อเจ้าพนักงานเป็นหนังสือ พร้อมทั้งยื่นเอกสารหลักฐานที่เกี่ยวข้องภายใน 15 วันนับแต่วันที่มีการเปลี่ยนแปลงทางทะเบียน ทั้งนี้กรณีมีการเปลี่ยนแปลงตัวกรรมการผู้มีอํานาจควบคุม กรรมการผู้มีอํานาจในการบริหาร ผู้จัดการ หรือผู้มีอํานาจในการจัดการ ให้ทําหนังสือรับรองด้วยว่าบุคคลดังกล่าวไม่มีลักษณะต้องห้ามตามข้อ 2ข้อ ๑๐ ให้บริษัทรับอนุญาตจัดทํารายงานตามแบบที่กําหนดข้อ ๑๑ ประกาศฉบับนี้ให้ใช้บังคับตั้งแต่วันที่ 7 ตุลาคม พ.ศ. 2548 เป็นต้นไปผู้มีอํานาจลงนาม - ประกาศ ณ วันที่ 7 ตุลาคม พ.ศ. 2548 (นายสุชาติ สักการโกศล)เจ้าพนักงานควบคุมการแลกเปลี่ยนเงิน